
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o uzavretí Dohody medzi Európskou úniou na jednej strane a Arménskou republikou na strane druhej o spolupráci medzi Agentúrou Európskej únie pre justičnú spoluprácu v trestných veciach (Eurojust) a orgánmi Arménskej republiky príslušnými pre justičnú spoluprácu v trestných veciach
(COM(2023)0705 – C9‑xxxx/2023 – 2023/0400(NLE))
(Súhlas)
Európsky parlament,
–	so zreteľom na návrh rozhodnutia Rady [COM(2023)0705],
–	so zreteľom na návrh Dohody medzi Európskou úniou na jednej strane a Arménskou republikou na strane druhej o spolupráci medzi Agentúrou Európskej únie pre justičnú spoluprácu v trestných veciach (Eurojust) a orgánmi Arménskej republiky príslušnými pre justičnú spoluprácu v trestných veciach (xxxx/2023),
–	so zreteľom na žiadosť o udelenie súhlasu, ktorú Rada predložila v súlade s článkom 16 ods. 2, článkom 85 v spojení s článkom 218 ods. 6 druhý pododsekom písm. a) bodom v) a článkom 218 ods. 7 Zmluvy o fungovaní Európskej únie (C9‑xxxx/2023),
–	so zreteľom na článok 105 ods. 1 a 4 a článok 114 ods. 7 rokovacieho poriadku,
–	so zreteľom na odporúčanie Výboru pre občianske slobody, spravodlivosť a vnútorné veci (A9‑0000/2024),
1.	udeľuje súhlas s uzatvorením dohody;
2.	poveruje svoju predsedníčku, aby postúpila túto pozíciu Rade, Komisii a vládam a parlamentom členských štátov a Arménskej republiky.

Táto dohoda medzi Európskou úniou a Arménskou republikou predstavuje prvú medzinárodnú dohodu o spolupráci medzi Agentúrou Európskej únie pre justičnú spoluprácu v trestných veciach (Eurojust) a príslušnými orgánmi v tretej krajine od nadobudnutia účinnosti nariadenia o Eurojuste 12. decembra 2019. Na to, aby bola medzinárodná justičná spolupráca účinná, sú nevyhnutné dohody o spolupráci s tretími krajinami. 
Touto dohodou sa zlepší spolupráca s arménskymi orgánmi zapojenými do vyšetrovania a stíhania závažných trestných činov. 
Je obzvlášť dôležité, aby to bolo možné len v prípade, že dohody podliehajú prísnym zárukám vo vzťahu k ochrane údajov, súkromiu a základným právam. 
Pri tejto dohode je zrejmé, že sú splnené všetky podmienky a zavedené potrebné záruky. Bude sa to neustále monitorovať po nadobudnutí platnosti tejto dohody a jej prípadné porušenia by mohli viesť k pozastaveniu spolupráce. Vítame tento dôležitý krok v spolupráci medzi Európskou úniou a Arménskou republikou.

